Javier Palacios Rodríguez, guanyador del XXXVI Certamen Nacional de Pintura ‘Vila de Pego’ – Ràdio Pego\nJavier Palacios Rodríguez, guanyador del XXXVI Certamen Nacional de Pintura ‘Vila de Pego’\nAmb l’obra ‘Proceso de una ausencia’. El jurat es decantava per esta obra per ser “la més impactant i la menys vista”. Els finalistes han estat, Cristina Gamón, Ferran Gisbert i Sergio Luna. La regidora de Cultura ha destacat d’esta XXXVI edició que “algunes obres tenen més valor que la quantia del premi d’enguany, el que certifica el prestigi del Certamen Nacional de Pintura ‘Vila de Pego’”.\nDissabte, a primera hora de la vesprada, es coneixia l’obra guanyadora del XXXVI Certamen Nacional de Pintura ‘Vila de Pego’. Una edició marcada per la reducció, a la meitat, de la quantia del premi. Va ser durant el primer plenari de 2012 quan la corporació municipal va aprovar, per unanimitat, que s’abaixara de 6.000 euros a 3.000 euros la quantitat del ‘Vila de Pego’, conscients que podria baixar amb ell la qualitat de les obres, però amb el desig que no fos així. A data de hui podem afirmar que el desig de la corporació local s’ha complit, com confirmava la regidora de Cultura Alicia Siscar, qui afirmava que la qualitat de les obres és igual o superior a la de les de l’any passat, fins i tot arribava a asseverar que “algunes obres tenen un valor superior a la quantia del premi”, el que era traduït per Alicia Siscar com que “el Certamen Nacional de Pintura ‘Vila de Pego’, té un molt bon nivell i està molt ben considerat”.\nEnguany s’han presentat més d’un centenar d’obres de 85 autors, la majoria d’elles de molt bona qualitat, el que portava al jurat a deliberar més d’una hora per a elegir l’obra guanyadora. Un jurat que enguany s’ha renovat quasi en la seua totalitat. Així continua Juan Manuel Garcia Castejón, pintor i s’afegixen la guanyadora del XXXV Certamen, la pegolina Inma Femenia, el també pintor pegolí Joan Sasgar i el Catedràtic de Belles Arts lligat a Pego, Juan Millet.\nL’obra guanyadora és ‘Proceso de una ausencia’, pintada en tècnica mixta sobre paper i taula. Una obra de grans dimensions de Javier Palacios Rodríguez, accèssit del XXXV Certamen Nacional de Pintura ‘Vila de Pego’. Palacios l’any passat guanyava el Primer Premi del XXIX Certamen de Pintura Salvador Soria ‘Vila de Benissa’ i en 2010 el Primer Premi del XIII Certamen de Pintura Fundación Mainel de València, entre d’altres guardons destacats.\n“Impressiona el quadre”, afirmava la regidora de Cultura de l’Ajuntament de Pego i ho corroborava el Coordinador del Certamen Nacional de Pintura ‘Vila de Pego’, Rafel Ruiz que assegurava que el que va fer decantar la balança cap a l’obra de Palacios va estar eixe impacte que deixa en l’espectador i el fet que siga una obra figurativa poc vista. ‘Proceso de una ausencia’ afirma Ruiz que és el “realisme portat al límit” i comentava que si es deixa la sala fosca amb una llum tènue il•luminant l’obra, esta “espanta un poc i tot”.\nJavier Palacios va nàixer el 1985 i ja des de molt xicotet va mostrar una gran inquietud acompanyada d’una indiscutible aptitud pel dibuix i la pintura. La seua formació comença en Jerez de la Frontera, en l’Escola d’Art, passant per la Facultat de Belles Arts de Sevilla i finalment, acabant la llicenciatura a València, on hui en dia es troba preparant el Doctorat a la Universitat Politècnica sobre ‘Art: Producció i investiació’. És a València a més on va fer un màster de Producció Artística.\nEl tres finalistes del XXXVI Certamen Nacional de Pintura ‘Vila de Pego’ han estat Cristina Gamón, Ferran Gisbert i Sergio Luna.\n← Juan Ramon Pous guanya la XXX Volta a Peu a Pego\nLa campanya ‘No vull pagar’ s’estén a la Marina Alta →


Meteo Picarany: de març 2012\nPublicat per Jaume Alegre a 13:48 0 comentaris\nPublicat per Jaume Alegre a 15:45 3 comentaris\nDivendres, 23 de març, va ser el dia meteorològic mundial, que és precisament el dia en que es celebra que al 1950 es va crear l'OMM (Organització Meteorològica Mundial). És per això que aquest cap de setmana del 24 i 25 de març, al Cosmocaixa de Barcelona, es fan tallers i activitats relacionats amb la meteorologia. La meteorologia, un factor de la vida en què els humans tenim sempre molt en compte, ha fet de que tingués força atracció al públic.\nEl temps ha acompanyat tot el dia, amb un cel ras i bonança típica d'anticicló a la zona de Barcelona:\nPer dedicar aquest gran dia meteorològic mundial s'han diverses xerrades de meteorologia:\nPer veure més fotos de l'estada al Cosmocaixa per la celebració d'aquest dia aneu a aquest enllaç: https://picasaweb.google.com/118189908756730674291/24032012CosmocaixaXerradesDeMeteorologia\nRecordeu que els tallers de meteorologia estan oberts a tot el públic durant aquest cap de setmana del dia 24 al dia 25 de març. És molt recomanable a aquells que els hi agradi l'aviació, la meteorologia, la física, etcètera.\nPublicat per Jaume Alegre a 16:34 0 comentaris\nEtiquetes de comentaris: dia meteorològic mundial, meteorologia\nDesprés de quatre mesos de no ploure, finalment aquí al Baix Camp la pluja ha arribat, i ho ha fet de manera generosa.\nUna petita perturbació mediterrània ha sigut la responsable de fer ploure a tot Catalunya.\nAhir, dia 21 de març, aquí al meu observatori d'Almoster vaig recollir una quantitat total de pluja de 82 mm. Per què es va recollir una gran quantitat de pluja? Perquè es va formar una línia de tempestes fortes procedents del mar que van progessar de sud a nord i van fer que en aquest sector del Baix Camp ens veiéssim plenament afectats.\nUn mapa del radar del meteo.cat ho mostra:\nCom es pot veure, hi ha una renglera de tempestes severes amb taques de precipitació d'intensitat vermella des de la Costa Daurada fins pràcticament el Pirineu.\nAlguns altres registres destacats de pluja a Catalunya d'ahir, 21 de març, van ser aquests:\nPrades (Tarragona).....................................102 mm\nSiurana (Tarragona)......................................94 mm\nl'Albiol (Tarragona)......................................92 mm\nAlmoster (Tarragona)...................................82 mm\nLa Febró (Tarragona)...................................78 mm\nSanta Magdalena de Serinyà (Lleida)............76 mm\nBarruera (Lleida)..........................................75 mm\nTregura (Girona)..........................................61 mm\nBegues (Barcelona)......................................46 mm\nOlot (Girona)...............................................42 mm\nEn altres zones de Catalunya també va ploure però no tant. Molts barris de Barcelona, per exemple, ahir, no van superar els 10 mm. A Girona també hi va ploure, però de manera més feble. Al Plà de Lleida hi va ploure molt també, tenint en compte que aquella zona és molt seca, i les quantitats van a anar dels 20 als 50 mm.\nEn definitiva, temporal de llevant de primera categoria que ens ha portat molt de vent, com per exemple, aquí al meu observatori d'Almoster - Picarany vaig registrar un cop de vent de 72 km/h ahir. També la mala mar que s'ha fet notar a tota la costa catalana. La nevada intensa a tot el Pirineu, acumulant gruixos superiors als 30-50 cm a les zones més elevades. I unes temperatures que han experimentat un descens notable si les comparem amb les de la setmana passada.\nAlerta, perquè encara queden unes hores de temporal de pluja a les comarques del nord, i encara podriem parlar de força més pluja a tot el terç nord de Catalunya. A la resta, el sol serà el protagonista.\nPublicat per Jaume Alegre a 7:27 0 comentaris\nHem tingut un dissabte assolellat, amb la presència de vent de mestral no massa fort però sí que força molest. Les temperatures han estat primaverals, arribant a una temperatura màxima a Almoster - Picarany de 16.7ºC.\nDegut a la presència de vent, avui a l'hospitalet de l'infant, hi havia bastanta mala mar (mar de fons) aixecant onades al voltant d'un metre. Aquí teniu tres fotografies que resumeixen l'estat de la mar a la costa Daurada:\nAl migdia han arribat núvols prims procedents del Pirineu que han fet que al vespre, a l'hora de la posta, el cel quedés bastant rojent:\nAcabarem el cap de setmana amb un temps força estable, amb menys vent que aquests últims dies i malauradament amb nombrosos incendis que s'han donat al Pirineu Lleidetà i també a la zona de Girona.\nPublicat per Jaume Alegre a 13:10 0 comentaris\nEstem a punt de deixar una altra setmana enrere i encara no ha plogut a les nostres contrades. La veritat és que el tema ja és preocupant. En bastants llocs de la geografia portem més de 100 dies que no plou, amb quantitats inferiors a 1 mm. Les temperatures son normals per l'època.\nPoca cosa a comentar amb tot plegat, així que unes fotografies de la Lluna plena que varem veure dijous resumeixen els dies tant estables que tenim. fotografies fetes des d'Almoster, al Baix Camp:\nEn l'última fotografia, a part de veure la Lluna plena també es pot veure tot el paissatge de la costa Daurada, des de la zona de Torredembarra a mà esquerra i fins al Delta de l'ebre a mà dreta.


[ed2k] 30 minuts - De "Perdidos" a "La Riera" (2010.07.18) - TotsRucs\n[ed2k] 30 minuts - De "Perdidos" a "La Riera" (2010.07.18)\nEntrada Autor: conradtgn » ds. nov. 10, 2012 13:18\nDe "Perdidos" a "La Riera" (2010.07.18)\nhttp://www.tv3.cat/30minuts/reportatges ... a-La-Riera\nEl "boom" de les sèries i les telenovel·les ha fet aflorar el talent dels creadors de ficció. "De 'Perdidos' a 'La Riera'" posa la lupa en la feina dels guionistes, mostrant els mecanismes de treball interns i la relació que tenen en el terreny creatiu amb actors i directors.\nDarrere de les sèries i les telenovel·les que atrapen diariàment davant del televisor milers d'espectadors, hi ha la imaginació i l'experiència de les persones que n'escriuen els guions: inventen les trames en què es veuran involucrats els personatges, descriuen minuciosament accions i reaccions i redacten uns diàlegs perfectament adaptats a les circumstàncies. Tot real com la vida mateixa.\nEl "boom" de les sèries de televisió ha fet sortir a la llum una professió que normalment passa desapercebuda, la de guionista. En general, els creadors de les idees que després es plasmen en imatges a la televisió són força desconeguts pel públic; el seu nom sovint queda eclipsat darrere del nom dels actors i del director, oblidant que són en l'origen d'una indústria que mou milions d'euros.\nDavid Plana, el director argumental de "La Riera", explicarà fil per randa com es desenvolupa el procés creatiu d'una sèrie de televisió. Veurem com treballa l'equip de guionistes sencer i com unes setmanes després allò es converteix en realitat televisiva.\nEl reportatge "De 'Perdidos' a 'La Riera'" mostra el sistema de treball dels guionistes de les sèries catalanes, com ara "Infidels", comparant-lo amb el de sèries que regnen en el panorama internacional, "House", "Perdidos", "El asla oeste de la Casa Blanca"... Si bé els recursos i el tipus de producció estan a anys llum l'un de l'altre, els dos productes competeixen a la graella i darrere hi ha el mateix: el talent dels creadors.\nEn el reportatge, entrevistem Jaume Cabre, amb qui anirem als orígens de la ficció a Televisió de Catalunya, fa més de 20 anys, amb "La Granja", una ficció setmanal de 15 minuts de la qual ell va ser guionista i que va donar origen a tota una indústria que ara mou milions d'euros.\nEls responsables de seleccionar les sèries de compra o de producció pròpia d'Antena 3 i de Cuatro, Sonia Martínez i Alejandro Flórez, ens explicaran els criteris que se segueixen a l'hora d'apostar per un producte o un altre.\nLa de guionista és una professió força nova. De fet, en certs àmbits, com ara el d'Hisenda, és una professió inexistent. Per això, a la inestabilitat que ja porta associada una feina relacionada amb el món de l'espectacle i, en certa manera, a la moda, s'hi afegeix la inseguretat de no tenir aixopluc legal sota el qual plantejar demandes i reivindicacions. Albert Plans, responsable del novíssim Sindicat de Guionistes de Catalunya, ens parla de la problemàtica.\nVídeo: DVBrip, 704x396, 16:9 AR=1.777, 25fps, xvid, 1232 Kbps.\n30 minuts (2010.07.18) De Perdidos a La Riera (DVBrip XviD-Mp3 català per Conrad)(TotsRucs.cat).avi


Holiday Apartment Schloss 01 Brienzwiler Suïssa - Ofertes d'hotels amb els MILLORS DESCOMPTES EN LÍNIA\nBrienzwiler, Brienzwiler, Suïssa, 3856 - Veure al mapa\nMés informació sobre Holiday Apartment Schloss 01\nPer als viatgers què vulguin captar les imatges i els sons de Brienzwiler, Holiday Apartment Schloss 01 és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Holiday Apartment Schloss 01 és compromet a que la seva estada sigui el més còmoda possible. Els clients de l'hotel poden gaudir de Wi-Fi gratuït en totes les habitacions, aparcament de cotxes, habitació familiar, s'admeten animals de companyia.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Holiday Apartment Schloss 01 no troba competidors en cap categoria.


Deixem de ser una illa : Dissabte 14 de maig. Jornada Compartim escola, cerquem horitzons. Ens arrisquem?\nDissabte 14 de maig. Jornada Compartim escola, cerquem horitzons. Ens arrisquem?\nAquests són alguns dels neguits que s’expressen habitualment entre les parets de les escoles i instituts i, molt sovint, queden tal com s’han originat, “a l’aire”, “sense respostes”. És per això que aquesta jornada d’educació pretén oferir un espai i un temps de trobada entre mestres i professorat, una oportunitat per parar, per escoltar-nos, per deixar anar inquietuds... una oportunitat per compartir experiències concretes i reflexions generals que ens ajudin a repensar un demà a l’escola i a l’institut diferent, des de la certesa que el canvi, tot i que exigeixi temps i esforços, SÍ és possible. Si més no, val la pena provar-ho. Hi ha molt en joc. Ens arrisquem?\n9.30h Benvinguda i recollida de material\n10h Conferència L’escola, transformació o reproducció de la societat? a càrrec de Concha Fernández Martorell, doctora i catedràtica de Filosofia al IES Menendez y Pelayo de BCN, autora del llibre El aula desierta entre altres publicacions.\n12h- 14h Tallers simultanis\nTaller d’infantil. Com acompanyem els infants, amb el Guillem Massot, educador i autor del bloc Ser para educar.\nTaller de primària. Sense emoció no hi ha aprenentatge, amb mestres de l’escola Patronat Domènech de BCN.\nTaller d’especial. Incloure aprenent del món, amb la Mercè de Febrer, mestra.\nTaller de secundària. Horitzons més enllà de primària, què passa a Secundària? amb Immaculada Reguant, directora de l'Institut d'Altafulla i Neus Calmet, professora de l'IES Baix Penedès de El Vendrell, ambdues formades en Pedagogia Sistèmica.\n16h Taula rodona I demà, què? amb\n• Pilar Iranzo, doctora en Pedagogia i professora de la URV.\n• Jose Tabuyo, pare, membre de la comunitat educativa.\n• Itzi Díez, alumna de 2n d’ ESO de l’IES Vil•la de Gràcia.\n• Cris Gamo, mestra formada en pedagogia sistèmica de l’Escola Mare de Déu del Roser de Riudecols.\n• Pep Guinovart, mestre de l’Escola Patronat Domènech de BCN.\n• Un membre de la inspecció educativa (per confirmar).\n18h Tancament de la jornada\nSom un grup de mestres i professores, que hem decidit tirar endavant el que buscàvem fa temps a les nostres comarques i no trobàvem: provocar debat, compartir inquietuds, buscar complicitats, aprendre, mirar, riure, créixer... Ens fem dir Deixa de ser una illa i ho organitzem des de la secció sindical d'ensenyament de la CGT de TGN. Algunes ens coneixem, moltes ho farem aviat, el cas és no perdre oportunitats i trobar-se, per sobre de sigles i prejudicis.\nLa jornada es celebrarà a l’Escola de Pràctiques (Carretera de Valls s/n) a la zona educacional del campus Sescelades, al barri de Sant Pere i Sant Pau, si véns en cotxe i vols saber com arribar clika aquí Escola de Pràctiques.\nPer arribar en transport públic des del centre de TGN a l'escola clica aquí.\nA totes les persones de la comunitat educativa, especialment mestres i professores, que volen canviar l’escola, amb esperit de transformació, d’aprenentatge crític, de crear xarxa, amb ganes de trobar-se i de compartir.\nDisposem de 120 places per tal que els tallers siguin operatius. Per apuntar-t’hi, omple el formulari que trobaràs clicant aqui . Després has d’ingressar 10 euros al número de compte 2107 0129 1 5 3361820293 d’UNNIM, amb el teu nom i cognom i posant “Jornada” al concepte, abans del dia 6 de maig.\nSi no pots pagar fes-nos-ho saber, que ningú es quedi fora per diners. Si teniu problemes amb el formulari o de qualsevol tipus envieu-nos un email a deixadeserunailla@gmail.com\nEl preu inclou l’esmorzar i el dinar vegetarià (empresa El Mèdol)\nSi vols portar informació o qualsevol altre material educatiu que creguis interessant per a compartir, tindrem un taula on exposar-lo.\nPer inscriure't entra aquí\no omple el formulari aquí mateix!\nPublicado por Deixem de ser una illa en 8:52


Racing Rocafort C.F: Gran victoria del Racing Rocafort al Morell\nGran victoria del Racing Rocafort al Morell\nJornada 21 del grup 25 de 4ª catalana\nAlineació Racing Rocafort: Moreno, Toni (Josep '65), Arnau, Sergi, Dani (Marc '80), Pere (Auger '35), Arnauet (Valls '60), Alex, Roc, Irakli i Forel (Lluis '55). Entrenador: Josep Maria Calavera.\nGols: 0-1: '50 Roc\nEl Racing Rocafort va aconseguir una meritoria i molt treballada victoria aquest passat dissabte al camp del Morell, un camp en perfectes condicions per la practica de l’esport i davant un rival que a anat de menys a més clarament en les ultimes jornades de campionat.\nLa primera part es reumeix ben rapidament: dos equips molt ben colocats damunt del terreny de joc i poques oportunitats de gol clares per cap equip.\nA la represa, el Racing semblava que va sortir un pel més enchufat en el partit, i de seguida disposà d’una clara oportunitat de gol, quan Irakli va rematar dins de l’area, però la bona intervenció del porter local evità que s’inaugurés el marcador. Cinc minuts després, qui no va perdonar fou el pitxitxi del Racing, Roc Farré, que culminà un molt bon contratac de l’equip de la Conca per fer pujar el primer i únic gol en el marcador. Després del gol, els dos equips continuaren ben plantats dins el camp, i tot i intentar-ho, el Racing va sapiguer aguantar molt bé el resultat sense passar per grans problemes.\nLes notes positives del partit van ser que el Racing va aconseguir tancar la porteria a zero (cosa que costa molt al conjut rocafortí) i sobretot destacar la gran esportivitat que hi va haver durant tot el partit, tant per part local com per part visitant.\nEl proper partit del Racing Rocafort és el proper diumenge a les 16:00 de la tarda al municipal de Les Forques, on rebrà la visita del Santa Oliva, conjunt que es manté en les mateixes posicions que el Racing a la taula i que fa preveu-re un partit molt igualat i intens.\na seguir amb la dinàmica!\nPer cert, el partit no és a les 17.00h???\n15 de març de 2012, a les 17:18\nVinga nois, que de cada dia esteu millor!\nEl Sta oliva sembla una mica dificil, pero amb lo que domineu la situacio quan jugueu a Rocafort, segur que PARTIT GUANYAT!!!!!!!!!!!!\n16 de març de 2012, a les 12:47\nEl resultat no va acompanyar al bon joc desplegat ...\nTot i fer un bon partit, l' empat contra el Sta. O...\nEmpat i gràcies en l'últim alè de partit


Ajuntament de Lliçà d'Amunt/Animals de companyia\nData i hora oficials: 24/11/2020 22:09\nA Lliçà d’Amunt, cada any es recullen més de 100 gossos que van sols pels carrers, dels quals un 30% s’han escapat dels seus domicilis i són recuperats pels seus propietaris. La resta són animals abandonats, que no tenen xip identificatiu, o bé el xip té dades errònies i s’han de portar a una protectora o centre d'acollida.\nEls animals recuperats de la via pública són recollits per l’empresa Rodamons 24h, amb seu a Santa Eulàlia de Ronçana, a qui l’Ajuntament encarrega la seva custòdia fins que les persones propietàries els reclamen. Aquesta recuperació implica el pagament d’un cost de recollida i custòdia que cal pagar a l’Ajuntament prèviament a la recollida de l’animal. Aquest cost és independent que es pugui aplicar una sanció per incomplir l’Ordenança de tinença responsable d’animals de companyia.\nSi al cap de 20 dies ningú reclama l’animal es fa una cessió de l’animal a la mateixa empresa, que l’entra en un programa d’adopció.\nPer obtenir informació sobre els animals disponibles per adoptar podeu trucar l’empresa Rodamons 24 al telèfon 647146218.\nCens i identificació d'animals\nTenir l’animal registrat és una obligació de la persona propietària, així com tenir-lo identificat amb microxip.\nLa campanya de control d’animals de companyia realitzada durant el 2017 va fer incrementar en uns 1.700 animals el Registre d’animals de companyia, situant-lo en 3.500. Tenir l’animal registrat és una obligació de la persona propietària, així com tenir-lo identificat amb microxip. Aquests requeriments tenen la finalitat de reduir el nombre de gossos sense identificar al nostre municipi, ja que això deriva en uns costos públics molt elevats (25.000 euros anuals), perquè el 60% dels gossos extraviats que es recullen del carrer (entre 90-100 cada any) no són reclamats per ningú i han de passar a un programa d’adopció.\nMalauradament, els centres de residència de gossos estan saturats i no hi ha prou famílies adoptants, de manera que hi haurà un increment radical dels costos els propers anys.\nAquesta problemàtica és molt senzilla de resoldre: cal evitar que els gossos s’escapin dels domicilis i cal saber qui n’és la persona propietària. La identificació amb microxip es pot tramitar a l’Ajuntament per un preu de 20 euros i el cens es realitza de manera gratuïta.\nTinença d'animals companyia\nRodamons 24h Associació protectora d'animals de Granollers\nData i hora de la darrera actualització d'aquest contingut: 11-07-2018 11:35


L’any del Drac | Quadern de Terramar Blog&Web de Vinyet Panyella\nPosted by Vinyet 19 Agost 2011\nA primers d’agost tot ens aboca cap a la Festa Major, el dia del Vinyet comença el veritable compte enrere i per la Marededéu d’agost es pot dir que ja gairebé hi som, tot i que per a l’entrada de les gralles falten exactament vuit dies. Són vuit dies de prèambuls, programa, presentacions, pregó, parades al Cap de la Vila, samarretes noves, programació individual i col.lectiva, tractes, remor de timbals, tonades de gralles, assaigs nocturns, cosir cascabells, preparar unes quantes camises blanques, anar a buscar espardenyes, posar les banderes de la Vila a punt – i les que cadascú es penja al balcó de casa seva – i un llarg etcètera de preparatius que conflueixen a les dotze del migdia de la vigília de sant Bartomeu al Cap de la Vila. L’entrada dels grallers és, per a molts de nosaltres, l’emoció de l’inici i del record de la infantesa, en la que es van trenar les arrels que ens vinculen a la festa més sentida del calendari sitgetà. En parlàvem no fa pas gaire en la inauguració de l’exposició que la Secció Fotogràfica del Grup d’Estudis Sitgetans ha ha dedicat al 40è aniversari de l’Escola de Grallers de Sitges.\nSón aquests els dies que indefectiblement em recordo del títol d’una obra d’Eric de Hobsbawm, La invenció de la tradició. No tant per l’obra i l’autor en si sinó perquè, parlant de la Festa Major, el que considerem que existeix des de tota la vida ha tingut un primer dia i un primer any. I, així, esdeveniments com el Pregó, el lliurament de la Bandera de sant Bartomeu al president de la Comissió de Festes i el Torneig de futbol sala de Colles de la Festa Major (en segona edició enguany) han tingut el seu primer dia i ha estat l’acceptació popular el que les ha consolidades.\nSucceeix igualment amb els Balls, tot i que gairebé tots compten amb moltes desenes d’anys però també van tenir un primer dia. Un dels protagonistes més esperats de la Festa Major d’enguany és el Drac. La paternitat de la fera foguera és de l’artista i pintor Agustí Ferrer Pino (Sitges, 1844- 1960), autor, entre altres obres, de la decoració pictòrica del Casino Prado Suburense, per encàrrec del llavors alcalde de Sitges, Josep Planes i Robert. El Drac, ferotge com ell sol, va arribar a la Vila per mar la Festa Major de 1922. La nit del 22 d’agost va fer un desembarc espectacular a La Punta, després del Castell de Foc, enmig de les músiques de tots els balls desplegats fins al Moument al Greco i presidits – no podia ser d’altra manera – pels Gegants, treient foc pels queixals i per la cua i envoltat de bengales i lluminàries. Les cròniques de l’època destaquen que “Els vius colors de la Fera Foguera i de les danses triomfaven sobre la fosca, les músiques resultaven més cadencioses barrejant-se amb el ritme del mar“.\nAmb vuitanta-nou anys a l’esquena ha tirat milers de carretilles i, així com els humans anem canviant de mica en mica el nostre físic, ell ha anat variant de textura i i de colors. La nit de sant Bartomeu el porten a descansar fins a santa Tecla, brut de cendra i socarrim i la nit de santa Tecla, que és el seu darrer dia de glòria de l’any, sap que indefectiblement haurà de passar per alguna intervenció reparadora.\nDesprés de nou dècades de ballar-la al so dels timbals i d’escupir foc pels queixals i per la cua, el Drac torna als orígens. Ell, que és una de les grans icones de la nostra cultura popular, ha estat objecte preferent perquè enguany el Consorci del Patrimoni de Sitges li dediqués una especial atenció en forma d’intervenció reparadora a fons. Pep Pasqual, restaurador de provada experiència, n’ha entomat la responsabilitat i s’ha documentat a fons consultant fotografies, experts en la figura i la història de la nostra fera foguera, la maqueta que en el seu dia en va pintar Teresa Ferré, filla d’Agustí Ferré Pino, la paleta cromàtica de l’artista durant els anys de la seva pintura simbolista – tan influït per Gustave Moreau…- , que és la del moment del Drac. Pep Pasqual ha realitzat una intervenció fidel i respectuosa amb els orígens del Drac preservant al màxim possible el seu aspecte primigeni, en una obra de restauració que rebla el caràcter patrimonial de la fera foguera per al gaudi de tots … i que tinguem Drac per molts anys!\nPublicat amb el títol de La invenció i el retorn a la tradició del Drac de Sitges al Diari de Vilanova, 19.VIII.2011\nPosted in: cultura popular, SitgesTagged: Agustí Ferrer Pino, Consorci del Patrimoni de Sitges, drac de Sitges, Festa Major, Gustave Moreau, Josep Planas i Robert, Pep Pascual, Teresa FerrerPermalinkDeixa un comentari\n← La carta (Marina Tsvetàieva)


Descripció | Les Voltes 1602\nRecorregut per la finca\nPiscina, jardí tancat amb barbacoa i pista de tennis\nCASA SENYORIAL RURAL DEL 1602: està situada a la comarca del Baix Camp (Tarragona), amb més de 700 m2 edificats, que es troba enmig d’uns jardins privats amb una superfície al voltant d’una hectàrea, amb vistes al mar a l’horitzó i a les muntanyes que la separen del Priorat.\nTOTA LA CASA ESTÀ COMPLETAMENT RESTAURADA I ACTUALITZADA. En ella es combinen mobles i antiguitats que cada generació ha anat aportant i que son propis d’una mansió quatricentenària.\nCOMPTA AMB EQUIPAMENTS COMPLETAMENT MODERNS a la cuina, banys, dormitoris i salons, inclosa connexió a Wi-Fi. També compta amb reproductor de CD-DVD, taula de ping-pong, radio, TV, equip de música estéreo, i ple equipament per la cuina, amb vitroceràmica i disponibilitat d’una Termo-Mix.\nTÉ 9 DORMITORIS PER FINS A 18 PERSONES, amb una possible incorporació al segon pis d’una altre habitació amb 4 llits, el que fa que la ocupació pugui arribar a les 22 persones.\nTOTES LES HABITACIONS DEL PRIMER PIS (6) TENEN EN SEU PROPI BANY, i les del segon pis comparteixen el bany d’aquesta planta i el de la planta baixa, que compta també amb jacuzzi i sauna. Totes les habitacions de la primera planta excepte dues d’elles tenen accés a àmplies terrasses.\nLA SEGONA PLANTA compta amb una gran biblioteca, una col·lecció de pintura de Pere Soulere i una taula de billar americà, provinent de la herència d’un altre pintor, Josep Cusachs .\nEL MENJADOR TÉ CAPACITAT PER A 18 COMENSALS, o més si se instal·la una taula suplementària annexa. A més a més la cuina compta amb un office addicional i un menjador apart per a cinc persones, i dona a un jardí posterior amb taula per a 8 persones que es pot ampliar amb taules suplementàries.\nLA FINCA DISPOSA DE PISCINA RENOVADA EL 2013 i que es situa en un espai que inclou un jardí amb barbacoa de pedra que es pot tancar completament, de tal forma que queda totalment aïllada de la casa i dels restants jardins, sent per tant totalment segura per als nens si es manté la porta tancada.\nI DISPOSA PISTA DE TENNIS i de jardins amb diferents espais que quasi arriben a una hectàrea, que envolten tota la casa i l’aïllen completament.


Puig Ciutat: una gran ciutat amagada - VilaWeb\nDivendres 10.09.2010 13:23\nPuig Ciutat: una gran ciutat amagada\nL'exacavació del jaciment de la Torre d'Oristà confirma el seu valor arqueològic\nLa revista la rella 262, corresponent al 10 de setembre, publica un ampli reportatge sobre el jaciment arqueològic de Puig Ciutat, a la Torre d'Oristà, redactat per Meritxell Verdaguer. La importància del jaciment i la projecció que podria arribar a tenir es pot copsar en la notícia i en l'article dels responsables de les excavacions, "La importància de les nostres pedres", que també publiquem.\nEl divendres 23 de juliol va finalitzar la primera excavació arqueològica al jaciment de Puig Ciutat que es troba en un punt proper a la Torre d’Oristà, una ciutat amagada sota uns camps de conreu. Els arqueòlegs responsables de la intervenció apunten que és un gran assentament de més de cinc hectàrees datat al segle I abans de Crist (aC), un període de canvi entre el món íber i el món dels romans.\nDurant el mes de juny i juliol va treballar a Puig Ciutat un equip de prospecció geofísica, una avançada tècnica que s’utilitza a països com França o Alemanya, amb l’objectiu d’aconseguir imatges del subsòl que permetessin als arqueòlegs intervenir amb informació prèvia. Al juliol es va incorporar un grup d’una dotzena d’arqueòlegs que, juntament amb alguns voluntaris de la comarca, van excavar tres sondejos, petits trossos, de la zona per poder avaluar la importància del jaciment.\nResultats de l’excavació\nSegons Àngels Pujol, arqueòloga d’Oristà i responsable de la intervenció juntament amb Roger Sala i Carles Padrós, és important haver localitzat un jaciment d’aquest període de canvi perquè n’hi ha pocs d’estudiats a Catalunya i pot aportar nova informació. Aquesta primera excavació d’avaluació sembla indicar que l’assentament humà de Puig Ciutat va ser destruït per algun tipus d’enfrontament o fins i tot cremat i s’han trobat restes que indiquen que hi vivien persones als segles IX i VIII aC. L’arqueòleg geofísic, Roger Sala, apunta que només s’ha excavat la part superior i que en capes a més profunditat es podrien trobar restes encara més antigues. Així ho indica la presència de ceràmica descontextualitzada pertanyent als segles IX i VIII aC.\nPel què es coneix fins al moment, el poblat hauria estat emmurallat pel vessant sud i est de l’altiplà, on el pendent és menys accentuat. En els tres punts oberts s’han localitzat estructures, essent una d’elles un gran edifici central, de planta quadrada i amb una superfície de 130 metres quadrats. Arran de muralla, en l’extrem est de l’assentament, s’ha localitzat una altra estança, de dimensions més reduïdes, i amb una gran quantitat de ceràmica i material bèl·lic datat del segle I a.C. Sala destaca que “és interessant haver trobat ceràmica vidriada, un tipus que no era habitual durant l’època romana i que no es va tornar a fabricar fins 1.000 anys després”. Sala afegeix també que “el poblat té una extensió molt gran (5,1 hectàrees) per una assentament del segle I aC a Catalunya, ja que rares vegades superaven les 5 hectàrees i actualment només se’n coneixen dos casos més: Tarragona i Ullastret”.\nEls pròxims mesos es treballarà en la neteja, inventari i interpretació dels materials trobats i en el seu anàlisi. Aquesta feina s’allargarà fins a la propera campanya d’excavació, l’estiu del 2011. Per als responsables del jaciment, els tocarà a les institucions del país decidir si volen convertir Puig Ciutat en un jaciment visitable.\nPuig Ciutat als anys 80\nEl primer cop que es va saber de l’existència de Puig Ciutat va ser a mitjans dels anys 80 del segle passat, quan un moviment de terres va posar al descobert algunes restes arqueològiques. Durant els anys següents excavadors clandestins van acudir a la zona i es van emportar un bon nombre de restes de manera il·legal. “Voldríem contactar amb tothom que tingués peces, no perquè els hi vulguem prendre, sinó perquè ens aportaria informació arqueològica”, insta Roger Sala. Al museu Miquel Soldevila de Prats de Lluçanès s’hi poden veure algunes peces trobades abans de les excavacions legals.\nAl 2005 l’empresa de prospeccions geofísiques SOT, amb la col·laboració del Consorci del Lluçanès, va realitzar una sèrie de proves per documentar el lloc i al 2009 es va iniciar un projecte encapçalat pels tres arqueòlegs, que ha comptat amb el suport del Consell Comarcal d’Osona, el Consorci del Lluçanès, l’ajuntament d’Oristà, el Servei d’Arqueologia i Paleontologia de la Generalitat de Catalunya i el Museu d’Arqueologia de Catalunya.\nDurant dos anys, el projecte compta amb un pressupost de 18.000 euros que es destinen a la manutenció i allotjament dels participants a la intervenció, a la compra del material necessari i als anàlisis externs en centres especialitzats. Tan els arqueòlegs com les persones que hi han participat de la comarca hi han treballat de forma gratuïta. Pel què fa al lloc on s’ubica, el propietari del terreny l’ha arrendat al Consorci per un període de dos anys. L’empresa SOT Prospecció Arqueològica, responsable de les prospeccions geofísiques, ha aportat les màquines que permeten realitzar aquesta tècnica de forma gratuïta. L’equip d’arqueòlegs opina que, a part de la importància científica, el jaciment pot tenir un alt valor cultural i econòmic pel municipi i pel Lluçanès, ja que, vist els resultats d’aquesta primera campanya pot esdevenir un important punt d’atracció del turisme cultural.\nMurs de l'edifici excavats al camp 1. F.: SOT\nCala oberta a la muralla de llevant. F.: SOT\nProcés d'excavació. F.: Sot


Fa una anys, l'ajuntament va signar un conveni amb una empresa que proporciona la senyal d'Internet pel sistema Wimax.\nD'un temps ença, han parescut altres empreses que donen el mateix servei i molts de vosaltres n'heu contractat alguna.\nFa unes setmanes, un responsable d'una d'aquetes empreses, es va adreçar al regidor i a mi mateix per tal que els deixesim utilitzar les antenes ( aquestes entenes son propietat municipal) amb la finalitat de millorar el seu servei cara ls usuaris.\nEl problema és que ara, ja sigui perquè emeten en la mateixa freqüencia, o perquè algun aparell no funciona correctament i anul·la el senyal; la questió és que s'estan acusant mutuamentuna de la mala o nul·la senyal que arriba als usuaris. Segur que heu notat aquesta baixa qualitat de servei.\nDonat que no es posen d'acord, aquest ajuntament ha contractat a un enginyer en telecomunicacions per tal que detecti i dictamini on rau el problema. Un cop tinguem el seu informe, decidirem.\nAixò trigarà uns dies ( donada la complexitat del problema i donat que per una cosa tant especifica no tenim personal qualificat) per tant us demano paciència. Més no hi podem fer.\nPublicat per Joan Estarriola, alcalde de Fontcoberta a 15:03


El PSC de Palamós pacta amb Entesa i ERC passa a l'oposició - El Gerió Digital\nEl PSC de Palamós pacta amb Entesa i ERC passa a l'oposició\nEl cap de llista d'Entesa diu que és una "llàstima" que ERC no hagi entrat al govern i que les "tres forces d'esquerra" no estiguin unides\nDijous, 2 de juny de 2011 14:31h\nTeresa Ferrés repetirà com alcaldessa de Palamós © AG\nLa voluntat del PSC de tenir un govern "ampli" i "estable" ha acabat prenent forma amb un pacte de govern amb només un soci, Entesa, que ha acceptat entrar al govern després que se li oferís la regidoria de Medi Ambient i la cinquena tinença d'alcaldia. L'alcaldessa Teresa Ferrés, que continuarà al càrrec quatre anys més, afirma que s'han establert converses amb tots els grups però que al final les negociacions s'han centrat amb la formació que encapçala Erik Solés perquè ERC va posar una condició "inadmissible" com era que Entesa no entrés al govern.\nFerrés assumeix el seu tercer mandat consecutiu amb una "il·lusió renovada" per continuar un projecte que permeti fer de Palamós una ciutat "líder, innovadora i moderna" amb molts projectes socials i "centrats" en les persones. També reconeix que no estarà "exempt" de dificultats, tenint en compte el context de crisi actual.\nPer la seva banda, Entesa considera que s'ha perdut una oportunitat de tenir les "tres forces d'esquerra" unides al govern per fer-lo "més fort", segons Eric Solés. "És una llàstima a nivell programàtic, perquè hi ha temes d'ERC que coincideixen i que no estan al programa del PSC i això ens hagués permès fer força per introduir aquestes propostes durant la legislatura", assenyala el cap de llista d'Entesa, que posa d'exemple la introducció d'energies renovables o la creació d'una xarxa de carrils bici.\nERC no volia un tripartit\nPer la seva banda, ERC exposa en un comunicat els motius pels quals s'ha negat a formar part d'un tripartit: "No volem un govern que no ha decidit el poble, un govern on una de les forces és minoritàries" i afegeix que "per sobre de nosaltres, hi ha dues forces més majoritàries que sempre hem tingut molt en compte", en referència al PSC i CiU, que ha passat a tenir 5 regidors, dos més que en els anteriors comicis, i per tant és la segona força més votada. ERC va millorar els seus resultats en aquestes eleccions i va passar d'un regidor a dos.\nPel que fa a Entesa, el partit que encapçala Dani Reixach, s'hi refereix com a un "soci de govern dòcil" que "no ha posat cap condició per pactar" i afegeix que "només faltaria, contant que van haver-hi més vots en blanc que no pas els que va treure la seva formació".\nA pesar d'això, afirmen que votaran a favor de la investidura de l'alcaldessa Teresa Ferrés i l'"encoratgen" a seguir treballant per Palamós i Sant Joan. Pel que fa a la seva feina a l'oposició, afirmen que faran un treball "constructiu" i al mateix temps una "oposició ferma, constant i latent" per "fer millorar" la vila. I conclouen que els seus valors "no estan en venta a canvi de poltrones" i per això han decidit passar a l'oposició.


Arxius de abril 2013 - Club Ciclista Lloret\n25 d'abr. de 2013\nby Club Ciclista Lloret · Published 25 d'abr. de 2013\nVídeo de la cursa OPEN del V Memorial Josep Nicolau\nAquí teniu el vídeo oficial del V Memorial Josep Nicolau de la cursa OPEN i l’entrega de Trofeus amb tots els protagonistes de la prova. Recordam que el vencedor de la cursa va ser el pobler Toni Ballester del Pirates Cycling Team.\nEl Club Ciclista Lloret de Vistalegre ha viscut un cap de setmana díficil d’oblidar. Els atletes i ciclistes de l’entitat han signat una fantàstica actuació en tres de les cites més importants d’aquesta campanya, el Campionat de Menorca de BTT, la Ultra Trail Serra de Tramuntana i l’organització i participació al Memorial Josep Nicolau disputat...\nTres curses de Kamal El Hihioui en BTT i tres victòries. Així de contundent són les estadístiques del particular ‘invictus’ del Club Ciclista Lloret de Vistalegre aquesta temporada. Després de dos triomfs a Menorca, El Hihioui va confirmar les bones sensacions amb una nova victòria a la segona prova de la Copa Mallorca Internacional de...\n12 d'abr. de 2013\nby Club Ciclista Lloret · Published 12 d'abr. de 2013\nEl Club Ciclista Lloret de Vistalegre participarà al Correllengua\nEl Club Ciclista Lloret de Vistalegre participarà una vegada més al Correllengua que durant els mesos d’abril i maig recorrerà l’illa de Mallorca. L’esdeveniment organitzat per Joves de Mallorca per la Llengua pretén mostrar el suport de la ciutadania a la llengua catalana i pròpia de les Illes Balears mitjançant una flama que en dues columnes visitarà...\n8 d'abr. de 2013\nby Club Ciclista Lloret · Published 8 d'abr. de 2013 · Last modified 15 de febr. de 2016\nNo hi ha cap dubte, Rosa Bauzà és la millor ambaixadora del Club Ciclista Lloret de Vistalegre al món del triatló. La fantàstica victòria aconseguida a la categoria G5F i cinquè millor fèmina absoluta al prestigiós Triatló Internacional de Portocolom així ho confirma. Una vegada més, l’atleta va donar una lliçó magistral de lluita i...\nKamal El Hihioui i el Club Ciclista Lloret de Vistalegre viuen un moment dolç. La passada setmana publicàvem que el menorquí és líder de la Copa de Federació de BTT a les Illes Balears i avui la pàgina dels Menorca IGA 2013 confirma que també lidera la classificació per els Jocs de les Bermudes a la...


«ELS 4 ELEMENTS» de Balí Balà Cia, màgia i titelles. – Societat Coral L'espiga de Les Corts\n31 enero 2011Escrito por Webmaster Espiga\nEls matins de l’Espiga van estrenar l’any amb «ELS 4 ELEMENTS» un espectacle on els BALÍ BALÀ juguen amb titelles, màgia, música en directe i uns personatges amb molta força que ens fan recordar l’expressivitat del cinema mut.\nQuè passa quan un carter descobreix, dins un bagul, que en realitat no és un carter sinò un reconegudíssim mag? Què passa quan es vol crear la vida d’un barret de copa? L’aigua, l’aire, la terra i el foc: els 4 elements necessaris per crear la vida. Els Balí Balà ens feren riure, somiar, patir i aplaudir amb les seus jocs, la seva màgia, les seves titelles i les seves cançons.\nEls Balí Balà són una companyia nova vinguda dels Arenys del Maresme. Com a companyia s’acaben de crear i s’estrenen amb aquest espectacle, però tots tres ja porten una llarga trajectoria en el món de les titelles, el teatre i la música. «Els 4 elements» és un acuradíssim espectacle, tant en la seva estètica com en la posada en escena.\nSi voleu trobar més informació sobre «Els 4 elemets» i Balí Balà consulteu la seva pàgina http://balibala.blogspot.com\nRealment va ser una sort poder-los tenir a l’Espiga. A més l’afluència de públic va ser realment espectacular. Una de les millors edicions dels matins amb un bon récord de taquillatge. El públic, cridat per l’esforç de difusió que s’està realitzant a l’espiga, i per la qualitat i bona espectativa que creava la publicitat de Balí Balà, va omplir la nostra sala com mai l’havíem vista.\nUs esperem, doncs, al febrer.


Sant Jordi | Xarxa Punt TIC\nL'Optimot, el servei de consultes lingüístiques de la Generalitat de Catalunya, posa en marxa el concurs de micro-relats "Per Sant Jordi, clava-la amb l'Optimot" a través de Twitter per celebrar la diada de Sant Jordi. El...\nEl Teb busca fotografies que reflecteixin el barri del Raval durant la diada de Sant Jordi, les activitats que s'hi desenvolupen, el seus veïnat i el teixit associatiu. El premi és un lector de llibres...\nCINC convoca un concurs de relats ambientats en un centre de negocis\nEl Centre Internacional de Negocis de Catalunya (CINC) convoca per a Sant Jordi la segona edició del seu concurs de relats CINC-Cents per CINC-Centes. La peculiaritat d'aquest certamen literari és que les...\nUna diada 2.0 amb l'app de tres emprenedors del Centre Yuzz Sant Feliu\nSant Jordi App permetrà conèixer la llegenda de Sant Jordi a través dels smartphones; accedir a un mapa interactiu amb informació sobre parades de roses, de llibres i de signatures d'autors a tot Catalunya; i enviar una versió personalitzada de la llegenda a tots aquells contactes que...\n5 recursos per crear, publicar i gestionar llibres electrònics\nEn aquests moments conviuen els llibres en paper i els llibres electrònics, però cada cop són més les eines i recursos que podem trobar a la xarxa per crear, publicar i gestionar els ebooks. Coincidint amb la diada de Sant Jordi, us proposem diferents eines per poder crear els vostres propis...\nEl projecte AlfaDigital i la comunitat de pràctica TIC i presó convoquen el Sant Jordi DigiTale 2013, que mostrarà els productes digitals creats als centres penitenciaris i als centres educatius de Catalunya, així com al Departament de Justícia. S'hi podran lliurar obres fins al 15 d'...\nEl Sant Jordi de l'Òmnia del Teb amb la Marató per la Pobresa\nL'Òmnia de l'Associació per a Joves Teb ha participat al Sant Jordi 2012 "El Raval aprèn del Raval" fent difusió de l'entitat i projectes, i especialment aquest any, s'ha donat...\nEl teu .cat a meitat de preu per Sant Jordi\nLa Fundació puntCAT rebaixa per Sant Jordi el preu de registrar o renovar un domini .cat. Fins al proper 15 de maig, tothom pot aconseguir un descompte del 50% del seu cost habitual, tot jugant a Navega segur.\nEls usuaris i usuàries de la Xarxa Municipal de Telecentres celebraran la festivitat de Sant Jordi amb diferents activitats relacionades amb les noves tecnologies. Enguany, i coincidint a la resta d’activitats de l’Ajuntament, el tema principal dels treballs serà el poeta Màrius Torres.


Carta oberta als i les independentistes | Bloc de n'Arés Tubau\ntags: independència, Parlament, Puigcercós\nCarta que en Joan Puigcercós, president d’Esquerra Republicana de Catalunya, fa arribar a tots els i les independentises del nostre país. Val molt la pena llegir-la, ja que aclareix quina és la posició d’ERC davant les properes eleccions al Parlament de Catalunya i dels reptes que tenim com a nació:\n“L’independentisme viu moments efervescents. Sens dubte, comencem a recollir els fruits de molts anys de feina, feina que hem fet entre tots, des del carrer i des de les institucions. El debat sobre la Independència està damunt la taula, se’n parla d’una manera normalitzada en els mitjans de comunicació, en el Parlament, en les converses familiars. Les enquestes detecten moviments significatius en l’actitud de la societat catalana davant de la hipòtesi independentista. Progressem adequadament, i darrerament a bon ritme. M’agradaria aprofitar el moment per compartir una sèrie de reflexions sobre el moment històric que vivim com a país, i també sobre el moment que viu l’independentisme.\nVoldria en primer lloc posar en valor el paper d’Esquerra Republicana de Catalunya en aquest procés, perquè crec que s’ha estat molt poc generós amb Esquerra des de dins mateix de l’independentisme. Esquerra va saber activar fa set anys el ressort adequat, forçant l’alternança democràtica a Catalunya amb un programa basat en la redacció d’un nou Estatut. Aquella decisió estratègica, no entesa per tothom, ha acabat provocant una sèrie de reaccions en cadena de gran calat polític. El nou Estatut era, com vam dir en el seu moment, la prova del cotó de l’Espanya plural i del projecte autonomista-federalista. Com era d’esperar, la prova del cotó ha acabat donant negatiu, primer amb la retallada de l’Estatut al Congrés i en el pacte Mas-Zapatero, i després amb la sentència del Tribunal Constitucional. L’autonomisme (i no cal dir el federalisme) han entrat en crisi, i la perspectiva independentista s’obre pas. La sentència del TC, doncs, tanca el cicle polític iniciat amb l’Acord del Tinell.\nEn el camí, hem cosit el PSC al país, arrossegant-lo a posicions que fa vuit anys eren impensables: l’Estatut del 30 de setembre, la Llei d’Educació, la Llei d’Acollida, la Llei de Consultes, la Llei del Cinema, la Llei de Vegueries, etc, i hem provocat un corriment de les posicions nacionals de CiU, amb l’assumpció del dret a decidir com a eix polític. Avui, set anys després de la irrupció d’Esquerra com a força de Govern (amb només el 14% dels vots, cal recordar-ho), el catalanisme és més ampli, més transversal, i el debat sobre la Independència és sobre la taula. Segur que no ho hem fet tot nosaltres sols, però crec que seria molt injust pretendre que la principal força independentista no hi té res a veure, i més després d’haver assolit una victòria estratègica tan clara. Els intel•lectuals orgànics de CiU que sentenciaven que l’eix nacional seria substituït pel social, veuen com la política catalana ha pres un caire més nacional que mai.\nUna de les bones notícies del creixement social de l’independentisme és la seva extensió transversal entre gent d’ideologies molt diverses. Hi ha partidaris de la Independència que són d’esquerres, n’hi ha de liberals, de conservadors, de democristians… Hi ha partidaris de la Independència entre els votants de tots els partits catalanistes de tradició democràtica, amb percentatges significatius. La idea de la Independència ha impregnat transversalment la societat catalana.\nEsquerra ha tingut el monopoli de la representació electoral i parlamentària de l’independentisme els darrers vint anys. Però a mesura que l’independentisme ha anat creixent i s’ha fet transversal, hi ha hagut més i més ciutadans partidaris de la Independència que no s’han sentit representats per l’ideari i per l’acció política del nostre partit, tant per diferències ideològiques com estratègiques.\nEsquerra és un partit republicà i d’esquerres, i tenim un model territorial i de desenvolupament sostenible per al nostre país. Hem construït un discurs allunyat de l’essencialisme nacionalista i amb una aposta gradualista i multipartidista per assolir la independència, i hem posat en pràctica una estratègia determinada de pactes de Govern que no ha agradat a tothom. Però és que no preteníem agradar tothom: mai no hem pretès ser la casa comuna de tots els independentistes de totes les ideologies. Sempre hem dit que nosaltres treballàvem per estendre l’independentisme en l’espai sociopolític que va del centre cap a l’esquerra. I sempre hem dit que seria molt bo per al país que sorgís una o més forces polítiques que treballessin per estendre l’independentisme en l’espai sociopolític que va del centre cap a la dreta. Catalunya estarà preparada per a la Independència quan el primer partit de l’esquerra i el primer partit de la dreta siguin independentistes i sumin una majoria social i política molt àmplia. I per arribar a aquest escenari encara hem de picar molta pedra, tots plegats.\nAquestes darreres setmanes han sorgit veus a favor d’una candidatura única de l’independentisme. Crec que amb els paràgrafs anteriors ja ha quedat clara quina és la posició estratègica del nostre partit respecte als Fronts Patriòtics. En qualsevol cas, però, voldria afegir que en algunes d’aquestes crides hi he trobat a faltar el més elemental respecte a Esquerra i al que representa. Esquerra té 80 anys de continuïtat històrica, és el partit de Macià i Companys, té més de 450 seccions locals organitzades arreu dels Països Catalans, té 21 diputats al Parlament de Catalunya, una diputada al Parlament de les Illes Balears, té tres diputats i quatre senadors a Madrid, un eurodiputat a Brussel•les, més de 1.600 alcaldes i regidors en pobles i ciutats, governa en coalició al Principat, presideix el Parlament de Catalunya i dues Diputacions, manté relacions internacionals estables, i ha aguantat en solitari la presència institucional de l’independentisme durant els darrers vint anys. I malgrat això, a Esquerra se li han fet crides a “sumar-se” (sic) a una coalició amb entitats i partits que no han passat mai per les urnes, que no se sap quina representativitat real tenen, que no són capaços de posar-se d’acord entre ells i que no sabem si d’aquí a uns mesos continuaran existint. Em fa l’efecte que la militància i l’electorat d’Esquerra es mereix més respecte i consideració per part dels autors d’aquestes crides.\nEstic completament d’acord amb els independentistes que pensen que en aquest moment històric cal arriscar i fer un pas endavant. Però no hem de confondre un pas endavant amb una fugida endavant. I en aquest punt vull ser molt clar: crear l’expectativa d’una imminent proclamació de la Independència des del Parlament és, en el millor dels casos, confondre desig i realitat; i en el pitjor, és jugar frívolament amb les il•lusions de la gent. Per desgràcia, l’endemà de les pròximes eleccions no hi haurà 68 diputats independentistes, i jo personalment no penso ser còmplice de cap operació basada en premisses falses, per molt benintencionades que siguin.\nEns calen propostes polítiques lligades a la realitat. De la mateixa manera que fa set anys vam saber fer un moviment tàctic (alternança democràtica i nou Estatut) que ha canviat radicalment la política catalana i ha acostat l’independentisme a la centralitat, ara cal fer una nova estrebada capaç de generar contradiccions i conseqüències concretes en el conjunt del sistema polític, evitant la temptació del testimonialisme.\nLa nostra aposta per al pròxim cicle polític és coneguda: portar el debat al terreny de la radicalitat democràtica, un terreny que incomodi les forces de l’autonomisme i les obligui a moure’s en la direcció correcta. Entenem que la proposta de posar en pràctica el dret a decidir a través d’un Referèndum democràtic sobre la Independència té recorregut polític, perquè no és una proposta només per als independentistes, sinó que és una proposta adreçada a tots els demòcrates, una proposta d’ampli espectre, que és coherent amb el procés de consultes per la Independència que hem viscut el darrer any, que sabem que genera contradiccions en les cúpules dels altres partits, que és molt majoritàriament compartida per les seves bases electorals i que connecta amb la centralitat democràtica del país. Personalment m’he compromès a condicionar qualsevol acord postelectoral a la convocatòria d’aquest Referèndum, i aprofito aquesta carta per reiterar aquest compromís. Si Esquerra és decisiva i posem aquest tema sobre la taula, serà molt difícil dir-nos que no, ja sigui immediatament després de les eleccions o ja sigui durant la legislatura (cal recordar que probablement abans de dos anys tornarem a tenir el PP al govern espanyol i això pot desfermar noves agressions i provocar necessitat de respostes polítiques des de Catalunya). És una aposta arriscada però estic fermament convençut que ens en podem sortir. De la mateixa manera que fa set anys, perquè érem decisius, vam arrossegar CiU i PSC a fer un nou Estatut que cap dels dos no desitjava, aquest cop, si la gent ens dóna la força que necessitem, arrossegarem els autonomistes cap al dret a decidir i obrirem un nou cicle històric. És per això que en la campanya electoral que ara s’acosta demanaré, inequívocament des de l’esquerra, el vot útil de tots els independentistes: perquè Esquerra no és cap aventura personal i improvisada a corre-cuita, perquè Esquerra ja ha demostrat que és una palanca potentíssima de canvi, i perquè, humilment, em sento madur per rebre i gestionar amb responsabilitat la vostra confiança.\nBarcelona, 31 d’Agost de 2010″\n← Puigcercós: ‘L’abolició de les curses de braus és la nostra contribució a les properes generacions’\nDecideixo INDEPENDÈNCIA! →\nJosep/Josepa? permalink\t3 Setembre 2010 15:24\tEstem arribant tots plegats a la caquèxia. …”als i les independentistes…!!!! I, per què no “el i la carta”, “el Joan i la Joana Puigcercós/Puigcercosa”, “l’Arés i l’Aresa”?….. En fi, com deia en Bricall, a Catalunya mai no farem res perquè ens perdem en superficialitats com discutir sobre les “L” ageminades, i jo afegeixo: i altres tonteries com “els i les”…….


Porto treballant en una nova empresa des de fa 10 mesos. Estic ben valorat i els meus companys em tracten bé. Em dic James. Ara, en poc temps, em tocarà renovar el contracte i segurament passaré a ser fixe.\nVaig entrar gracies a un antic company, el Manel. Treballàvem abans a una altra empresa i ens van acomiadar per un ERO. Passat un temps, ell va trobar feina a aquesta nova empresa, però jo vaig decidir provar a treballar com autònom i provar sort pel meu compte un parell d’anys. Vam seguir en contacte de totes maneres, és un bon amic.\nAixò no va sortir be, els clients només et criden i et paguen si et necessiten; mentrestant, vius dels estalvis o del que has guanyat, així que vaig parlar un dia amb el Manel i em va dir que buscaven treballadors pel seu departament. Vaig fer una entrevista amb el seu cap i ens vam posar d’acord amb el sou i les condicions i de seguida vaig començar a treballar. El cap, en Josep, és un crac i, a més d'intel·ligent i bon mestre, és molt bona persona i molt amable, per a mi és com si fos Déu a la feina, és molt bo en el que fa, igual que el meu amic Manel. Tinc molta confiança en ells.\nUn dia, ja fa anys, vaig comentar-li al Manel, que feia ja anys que ens coneixíem, que tenia un trastorn bipolar. Després d'estar separats per la feina, no se’n recordava, i un dia que érem sols al carrer fent un tomb per pair el dinar, li ho vaig comentar de nou. No es va estranyar, el Manel es un tio com cal i el que em va preguntar és si ho portava be i em prenia la medicació. Evidentment que sí, li vaig dir, la feina aquesta és important i vital per molta gent i porta, de vegades, bastant estrés i he d'estar sempre al 100%. Ell també tenia un amic amb el mateix problema i també ho portava bé.\nAra la meva por és si algun dia m’agafés un episodi maníac a la feina, què passaria? Crec que el meu cap, el Josep, es posaria del meu costat, però de la resta de caps superiors i del departament de recursos humans no ho sé, quina política tenen, igual no se’n refien i amb un episodi maníac complicat podria perillar el meu lloc de feina, que necessito.\nQuè seria el més prudent, agafar per banda el meu cap, el Josep i dir-li el que em passa? O callar, anar fent el dia a dia i esperar que no passi res? Tinc amics allà a la feina, si mica en mica ho vaig explicant, però amb cura i a poques persones, les mes properes, tindré més gent que estarà pendent de mi i si en algun moment tinc símptomes i jo els he avisat del meu problema, segur que em poden donar un cop de mà i ajudar-me.\nI ara la pregunta, què creieu que seria el millor que puc fer, dir la veritat o bé si passa algun cop, el Manel, que ho sap, respondrà per mi?


No en tens prou amb 'Crims'? Dos 'true crimes' que no et pots perdre\nActualitzat Dilluns, 3 de maig de 2021. 05:30\nCrec que ets dels meus. Dels que senten una fiblada de gust quan escolten allò de “tot el que sentireu en aquest programa ha passat. Els fets i els llocs són reals. [...] Relatem crims reals. La realitat i la mort no entenen de sensibilitats”. 26 segons d’advertiment que precedeixen el que has estat esperant tota la setmana. El morbo. Crims.\nEl boom de Crims no s’explica perquè Carles Porta sigui un gran narrador. Ni perquè els guions siguin magistrals. Això són coses en les quals ni tan sols vull entrar. Ens agrada tant perquè ens dona l'oportunitat de rascar en una realitat fosca i propera. Ens dona una escletxa per inspeccionar episodis foscos que per nosaltres serien impossibles de viure. Perquè som bones persones. Perquè no fem mal. Com diu en Carles, “per posar llum a la foscor”.\nPerò tot això genera un problema: que en volem més. No sé tu, però jo ja he mirat tots els capítols de Crims de TV3 i he escoltat i reescoltat cada un dels episodis del podcast disponibles. I la dosi setmanal m'està semblant massa minsa. Què pots fer si vols més true crime? La meva resposta: buscar-ne més. Per aquest motiu he triat un parell de podcasts perquè puguis evitar la síndrome d’abstinència. I tot i que en aquest cas tots són treballs periodístics, cap d’ells és El segrest. Perquè sincerament m’incomoda una mica el fet de sucar pa en la història de Maria Àngels Feliu fent-ne una recreació des del punt de vista de la víctima quan ella ens ha demanat per activa i per passiva que parem.\nSi hi ha una cosa meravellosa pels amants dels podcasts (gent a qui la pandèmia ens ha deixat tan malament que només mantenim relacions amb arxius sonors?), és Podium Podcast. La plataforma té una merda de reproductor i una app encara pitjor, però uns continguts fantàstics. En podríem parlar tanta estona com vulgueu, jo en tinc molts de preferits. De fet, me'n vaig fer fan gràcies a la promesa d’un bon true crime com és Negra y criminal. El programa, conduït per Mona Leon Siminiani, combina (o combinava, fa més d’un any que no tenim episodis nous) adaptacions literàries i casos reals.\nPerò no és d'aquest podcast del que us vull parlar, sinó de Le llamaban padre, un reportatge sonor de, justament, Carles Porta. Es tracta d’un documental que ja té anys, però que no per això heu de deixar que us passi per alt. Adapta el llibre homònim del periodista, que recorre un dels casos de pederàstia “millor documentats de la història”, el qual va tenir lloc a Castelldans, a les Garrigues. Durant anys, David Donet va abusar sexualment dels nois que acollia a casa seva. Uns menors als quals va aconseguir alienar fins al punt que no distingien les agressions, i amb qui tenia una relació tan estreta que l'anomenaven pare.\nNo només està ben narrat i disposa de multitud de testimonis, inclòs el de l'agressor i algunes víctimes, sinó que la realització sonora és increïble. No em posaré en aspectes tècnics, perquè jo no en sé, però tots els detalls estan cuidats fins a l’extrem, cosa que és la marca de Podium. L’única pega: és en castellà.\nAquest podcast és bastant nou i encara no estan tots els capítols en línia. Però amb cinc disponibles a Spotify, tens material per a una bona marató. També és en castellà, però, vaja, és interessant. Com indica el seu nom, es tracta d’un reportatge sonor conduït i dirigit pel periodista Daniel Higueras, el qual ressegueix les passes del conegut com el Rey del Cachopo, César Román, qui és actualment a presó acusat de l’assassinat de la seva parella, Heidi Paz. Un cas que va ser molt mediàtic, especialment a Madrid.\nCésar Román amb un parell de plats de cachopo / Facebook\nRomán es va fer molt cèlebre a la capital d'Espanya per regentar diversos restaurants on el plat estrella era el cachopo, una recepta tradicional del nord de l'Estat. Però de cop ell i la seva parella van desaparèixer i van deixar darrere seu tots restaurants tancats i treballadors al carrer. Això va ser el 30 de juliol del 2018. El 13 d’agost la policia va localitzar, dins d’una maleta en un local propietat de Román, el tors amputat d’una dona, el qual posteriorment es va identificar com el de Paz. Fins a mitjans de novembre no es va detenir a Román, que s’amagava sota una identitat falsa a Saragossa.\nCom a oient, inicialment, el fet de centrar la narració d’un cas de violència masclista en el (presumpte) agressor, se’m va fer una mica estrany. Em feia la sensació que Heidi Paz ni tan sols era la protagonista de la seva pròpia mort. Però ara crec que el podcast fa un exercici (sota el meu punt de vista, necessari) d’explicar un personatge que va aconseguir una gran difusió mediàtica com a restaurador gràcies a mentides i mitges veritats. Un home denunciat per violència de gènere, amb vincles amb la ultradreta i trames de corrupció al seu darrere, que avalava el seu èxit en premis falsos que ell mateix s’havia atorgat. Un èxit que va aconseguir gràcies a una bona comunicació de la seva marca i que ens ha de posar (als mitjans) en alerta de cara al futur.\nImatge principal, Carles Porta a Crims / TV3\nEntrevista Lluís Calvo: "La tradició és una marató i aquí correm massa 100 metres" Joan Safont Plumed


Aquests són els punts que pots perdre a partir d'ara per utilitzar el mòbil al volant\nEl nou pla de trànsit eleva a 6 la pèrdua de punts per utilitzar el mòbil al volant\nActualitzada 11/11/2020 a les 13:41\nTotes les vies urbanes d’un carril seran limitades a 30 km/h\n© Lleida ja és una 'ciutat 30'.\nEl Govern espanyol ha acordat aquest dimarts donar un impuls al seu pla per abaixar les xifres de sinistralitat a les carreteres i a les ciutats, amb mesures que tenen per objectiu la protecció dels usuaris més vulnerables (motoristes, ciclistes i vianants) i que passen per reduir la velocitat i castigar més l’ús del mòbil. Gairebé dos anys després que la Direcció General de Trànsit (DGT) comencés a dissenyar el seu model per complir els objectius de la Unió Europea de reduir un 50 % els morts i ferits greus el 2030, el Consell de Ministres ha aprovat un paquet de reformes legals per anar cap a un nou model de ciutat i convivència urbana en el qual els cotxes han perdut protagonisme en compartir el carrer amb altres usuaris.\nI és que, tal com ha assenyalat el ministre de l’Interior, Fernando Grande-Marlaska, en la roda de premsa posterior al Consell de Ministres, catorze anys després de l’entrada en vigor del carnet per punts, és necessari afrontar una reforma per augmentar els punts a treure per comportaments que generen més risc. Perquè, segons les seues dades, les distraccions són des de 2016 la primera causa dels accidents mortals, amb l’ús del telèfon mòbil i d’aplicacions com el whatsapp al capdavant.\nAixí, Interior ha redactat un avantprojecte per reformar la Llei de Trànsit que haurà de ser aprovat per les Corts i que augmenta de 3 a 6 els punts a treure del carnet per conduir "subjectant el mòbil amb una mà".\nTambé s'eleva de 3 a 4 els punts trets per no utilitzar o fer-ho de forma incorrecta el cinturó de seguretat, els sistemes de retenció infantil, el casc i altres elements de protecció.\nMarlaska ha recordat que l’any passat van morir 116 usuaris de turismes i furgonetes que no feien ús del cinturó. Si ho haguessin fet, segons els tècnics, la meitat hauria sobreviscut. Malgrat que la sinistralitat s’ha reduït en les vies interurbanes (gairebé un 7 % el 2019), en l’àmbit urbà s’ha incrementat en un percentatge similar, principalment en els usuaris vulnerables, que ja superen els morts en vehicles de quatre rodes.\nÉs el motiu pel qual el Govern estatal fixa els límits de velocitat en les vies urbanes, amb carrers a 20 i a 30 km/h, encara que manté el de 50 km/h en via de dos o més carrils per sentit de circulació.\nSegons ha emfatitzat el ministre, "l’experiència demostra que la reducció de la velocitat té un efecte directe en la sinistralitat, de tal manera que passar de 50 a 30 km/h disminueix cinc vegades el risc de morir", però no alenteix el trànsit urbà. Aquestes limitacions, de les que queden excloses les circumval·lacions de les grans ciutats no seran efectives fins sis mesos després que la norma es publiqui al BOE per donar temps als ciutadans a conèixer-la i a les ciutats a adaptar els seus carrers.\nTambé en matèria de velocitat, els turismes i motocicletes no podran excedir en 20 km/h els límits de velocitat a les carreteres convencionals quan avancin altres vehicles.\nI en aquest nou model de ciutat, els vehicles de mobilitat personal (MVP), entre ells els patinets, estan proliferant ràpidament als carrers, pel que Marlaska ha incidit en la necessitat de disposar d’una normativa estatal que els reguli. A ells se’ls aplicarà les mateixes normes de circulació que a la resta de vehicles i se’ls prohibeix transitar a més de 25 km/h ni anar per les voreres, per zones per als vianants, per carreteres interurbanes, travessies, autovies i autopistes que discorrin dins d’una població o per túnels urbans.\nPortar al cotxe mecanismes de detecció de radars o cinemòmetres, encara que es desactivin, serà considerat una infracció greu multada amb 500 euros i la pèrdua de tres punts.\nAixí mateix, es podran recuperar 2 punts del carnet per la realització de cursos de conducció segura certificats per la DGT; i s’unifica en dos anys el termini sense cometre infraccions per recuperar el saldo inicial de punts, independentment de la gravetat de la infracció comesa. Utilitzar dispositius d’intercomunicació no autoritzats en els exàmens de conduir serà també una infracció molt greu, sancionada amb 500 euros i 6 mesos sense poder presentar-se de nou.\nPer la seua part, les empreses de transport de persones i de mercaderies podran accedir "online" al registre de conductors per conèixer si el permís de conduir dels seus treballadors és vigent o no. Només s’informarà en roig (no en vigor) o verd (sí).\nEn espera que entrin en vigor totes aquestes mesures, Marlaska ha resumit així l’objectiu d’Interior: "Volem una mobilitat connectada, segura i sostenible", sense considerar ningú com "un destorb". I tot això per preservar i honrar la memòria de les víctimes que ha deixat la carretera i de les quals el ministre no ha volgut oblidar-se.


Retiren cinc tones de residus en quatre accions de neteja dels rius del Pallars Sobirà - Teleponent\nInici Actualitat Retiren cinc tones de residus en quatre accions de neteja dels rius...\nLes quatre accions de neteja organitzades a finals d’octubre en el marc de la IniciativaRius, amb el suport del Parc Natural de l’Alt Pirineu, han aconseguit eliminar 5.500 kg de deixalles al voltant dels rius del Pallars Sobirà.\nEl projecte al Pallars Sobirà, liderat per l’Associació Esportiva Pallars, s’ha desenvolupat amb èxit i ha comptat amb el suport de l’Agència de Residus de Catalunya, que ha aportat material en el marc del projecte ‘Let’s Clean up Europe’.\nMentre, el parc natural ha aportat una subvenció FEADER de més de 7.100 euros. Per tal de conscienciar a la ciutadania sobre aquesta problemàtica, el gruix dels residus retirats es van exposar uns dies al centre de la plaça Caterina Albert de Sort.\nA més de retirar del medi les més de cinc tones de residus, el projecte ha aconseguit crear una xarxa de voluntariat amb més de 130 persones inscrites que volen col·laborar en l’organització d’accions futures.\nAixí, s’espera contribuir a preservar els seus boscos de ribera, ja que són hàbitats cabdals d’interès comunitari per a la UE i acullen espècies amenaçades com ara la llúdriga i l’almesquera.\nLes accions han comptat amb la implicació de grups escolars i voluntaris. D’aquesta manera, la jornada del 20 d’octubre va servir per conscienciar els més petits.\nHi va participar el Col·legi Àngel Serafí Casanovas de Sort, a més de l’Escola CEIP d’Alins i el CEIP Minairons de Ribera de Cardós. Distribuïts en petits grups, van fer accions de neteja a diversos punts del Noguera Pallaresa al seu pas per Sort, al Noguera de Vallferrera, i al Noguera de Cardós, respectivament.\nDos dies després, l’acció es va traslladar a diversos punts del Noguera de Tor i al Noguera de Vallferrera, al municipi d’Alins, amb la participació de joves i tutors del mòduls esportius de l’Institut Hug Roger III i grups de voluntaris.\nEl 24 es va organitzar la part més contundent de la iniciativa, amb neteges coordinades en diversos trams del Noguera Pallaresa entre Llavorsí i el congost de Collegats, amb la participació de prop d’un centenar de persones.\nFinalment, el 31 d’octubre, l’acció es va centrar a la Vall de Cardós, en diversos trams del Riu Noguera de Cardós.\nL’Associació Esportiva Pallars ha estat pionera en la neteja del riu Noguera Pallaresa. Des del 2005 organitza accions de neteja al tram clàssic i comercial de la Noguera Pallaresa, des de Llavorsí fins a l’Argenteria (entrada al congost de Collegats).\nAra, gràcies al projecte IniciativaRius i l’aportació del parc natural, les accions es podran estendre a més rius de la comarca. Hi col·laboren també el Consell Comarcal del Pallars Sobirà, els ajuntaments de Sort, Alins, Lladorre i Vall Cardós, Endesa, Rafting and Company, The River Guides, el Cos d’Agents Rurals i el Cos de Bombers.\nArticle anteriorERC guanyaria les eleccions amb 36-37 escons, entre 7 i 8 més que JxCat\nArticle següentLes pistes d’esquí indignades per no poder obrir per la Purissima i són optimistes amb el nadal


About: Brauli Montoya Abat\nBrauli Montoya Abat (Novelda, 1956) és doctor en filologia catalana, membre de la Secció Filològica de l'Institut d'Estudis Catalans i de l'Acadèmia Valenciana de la Llengua. Ha especialitzat la seua recerca en l'àmbit de la sociolingüística, especialment en la interrupció de la transmissió lingüística intergeneracional, la revernacularització, i la llengua col·loquial en el procés de substitució lingüística.\nBrauli Montoya Abat (Novelda, 1956) és doctor en filologia catalana, membre de la Secció Filològica de l'Institut d'Estudis Catalans i de l'Acadèmia Valenciana de la Llengua. Ha especialitzat la seua recerca en l'àmbit de la sociolingüística, especialment en la interrupció de la transmissió lingüística intergeneracional, la revernacularització, i la llengua col·loquial en el procés de substitució lingüística. Va estudiar filologia catalana a la Universitat de Barcelona (1979) i es va doctorar en Filosofia i lletres (secció de Filologia catalana) a la Universitat d'Alacant (1985) amb la tesi sobre sociolingüística històrica: canvi lingüístic en curs i desplaçament de llengües a l'extrem meridional de la llengua catalana. Forma part de l'Institut Interuniversitari de Filologia Valenciana (des de 1999), de la Secció Filològica de l'Institut d'Estudis Catalans (des de 2002) i de Acadèmia Valenciana de la Llengua (a partir d'agost de 2016);. així com de la Xarxa Cruscat (Coneixements, Usos i Representacions del català) des que va ser creada (2004) (IEC). A més, participa en diferents grups de recerca sobre gramàtica, sociolingüística i traducció de clàssics valencians, i els seus textos han format part de les proves de selectivitat. (ca)\nBrauli Montoya Abat (Novelda, 1956) és doctor en filologia catalana, membre de la Secció Filològica de l'Institut d'Estudis Catalans i de l'Acadèmia Valenciana de la Llengua. Ha especialitzat la seua recerca en l'àmbit de la sociolingüística, especialment en la interrupció de la transmissió lingüística intergeneracional, la revernacularització, i la llengua col·loquial en el procés de substitució lingüística. (ca)\nBrauli Montoya Abat (ca)


1944 | Un altre país\nPublicat el 23 d'octubre de 2008 per marieta\nAra pensa que va fer ben fet. Va fer bé deixant el poble fa tants anys per provar sort a un altra banda, lluny del poble, de la pobresa i de la terra seca i trista. Ara que és vell, quan recorda la seua infància al poble, més que un altre segle li pareix un altre món. El segle estava a punt de canviar quan va arribar a Barcelona, amb el vaixell des de Castelló, camí de França, on tenia parents <és curiós com, als relats familiars, les històries dels anys de França es deien així, de França, no d’Arles o de Perpinyà, de França>. Al final de la seua vida encara recorda la impressió que li va fer quan el vaixell va entrar al port i va veure la ciutat, es va espantar moltíssim, sort dels parents que havien arribat abans que ells i els van convéncer a restar a Barcelona i els van ajudar a instal·lar-se a la ciutat i a trobar faena. Només volia viure tranquil amb la dona i els xiquets, treballar i prosperar. No va tindre molta sort, al principi, les desgràcies i la pobresa el van seguir, al final van haver d’anar a França, ara ja sense la dona, ell sol amb els fills. Però al final ho va aconseguir, va prosperar. Hi ha pensat tantes voltes quan, durant tots aquests anys, ha vist la temor a la cara de la gent del poble que arribava a Barcelona, els esguards alhora espantats i plens d’esperança, una mica perduts.<sempre van trobar ajuda i un plat a taula, els parents o amics que provaren sort a Barcelona, sempre>.\nHa perdut el compte de les guerres que ha vist, dels trets que ha sentit i de quantes voltes, sobretot a Barcelona, ha vist gent marxant pel carrer amb banderes i armes, contentíssimes o enfadadíssimes, disposades a matar i a morir. I quantes voltes ha vist soldats pel carrer, i la por i l’angoixa, les bombes, el foc i la mort, pel carrer.<va nàixer el 1860 i va morir el 1944, és veritat que li’n van tocar moltes de guerres i de revolucions i de dictadures>.\nLi va costar molt decidir-se, però al final va valdre la pena deixar el poble amb la dona i els xiquets menuts i provar sort a un altre lloc. Els va costar molt, però al final, a Barcelona, les coses els van anar bé. A més, si s’hagueren quedat al poble els seus fills serien com ell, no sabrien llegir ni escriure i, en canvi, a Barcelona el xiquet havia estudiat i la xiqueta, poc o molt, també. <no ho va arribar a veure, però alguns dels seus néts i molts dels seus besnéts van anar a la universitat>. Va fer ben fet deixant el poble.\nAquesta entrada s'ha publicat dins de records heretats per marieta. Afegeix a les adreces d'interès l'enllaç permanent.\n7 pensaments a “1944”\nx el 23 d'octubre de 2008 a les 13:05 ha dit:\nNosaltres no som dels que esperen que l’aglà caigui i que ja ens ho arreglaran a Madrid …\nbanyer el 23 d'octubre de 2008 a les 19:08 ha dit:\nLa setmana que ve estaré per Roma uns dies. Vaig dimecres. Si estàs m’agradaria quedar per a fer-nos un café i xarrar un ratiu.\nja em dius.\nJes el 24 d'octubre de 2008 a les 0:37 ha dit:\nEntre els llibres que jo no escriuré però que m’agradaria llegir hi ha la Història íntima i universal de l’emigració…\nVictòria el 28 d'octubre de 2008 a les 10:28 ha dit:\ndels teus llavis aquesta història i l’he sentida veient els teus ulls.


La "riquesa financera neta" de les famílies continua augmentant per la falta de crèdit\nLa crisi financera i la falta de crèdit ha provocat que les famílies s'endeutin menys. Per això, per segon trimestre consecutiu ha augmentat la "riquesa financera neta", com l'anomena el Banc d'Espanya, i el 2012 ha tancat amb un increment de 5,9%.\nRedacció 19/04/2013 - 14.45 Actualitzat 19/04/2013 - 17.41\nLes famílies, menys endeutades per la falta de crèdit.\nLa crisi financera i la falta de crèdit ha provocat que les famílies s'endeutin menys. Per això, per segon trimestre consecutiu, ha augmentat la riquesa financera neta, com l'anomena el Banc d'Espanya, i el 2012 ha tancat amb un increment del 5,9%.\nSegons dades del Banc d'Espanya corresponents al quart trimestre del 2012, després d'acumular descensos entre gener i juny, la riquesa financera neta de les famílies, que calcula la diferència entre els estalvis i els préstecs que tenen concedits les llars de l'estat espanyol, va registrar un augment del 7,8% en el tercer trimestre, i del 5,98%, en el quart.\nLes mateixes dades posen de manifest que els actius financers de les famílies, diners en efectiu, accions, dipòsits i valors de renda fixa, sumaven, al tancament del quart trimestre del 2012, 878.083 milions d'euros, una xifra superior als 828.566 milions que es registraven un any abans.\nEn concret, la inversió de les famílies de l'estat en dipòsits i efectiu va arribar als 858.779 milions d'euros al tancament del 2012, 4.144 milions d'euros més que en l'exercici anterior. A més, aquest import és un 2,5% més que el registrat el tercer trimestre de 2012.\nPel que fa a la inversió en accions i altres participacions, aquest import s'ha incrementat un 6% al tancament del 2012, fins als 537.039 milions d'euros.\nLes dades del Banc d'Espanya també indiquen que els anomenats passius financers, que inclouen préstecs a curt i llarg termini i altres comptes com crèdits comercials o avançaments, sumaven, al tancament del 2012, 903.236 milions d'euros, un 3,5% menys que al tancament del 2011, quan van arribar als 936.644 milions d'euros.\nEls préstecs han caigut un 4% durant el 2012, fins als 837.636 milions d'euros al tancament.


Desestimat l’ERO a la Fábrica Ibérica de Altavoces | UGT Catalunya\nL’ERO presentat a la Fábrica Ibérica de Altavoces (Vacarisses) que afectava a 79 treballadors i treballadores d’una plantilla de 114 persones ha estat anul·lat.\nFa un mes la fàbrica va presentar un ERO que repercutia sobre tot en dones de més de 45 anys i en delegats sindicals i treballadors discapacitats. Des de la primera reunió fins a la última l’empresa es mantenia en la seva posició i es negava a negociar, però la fermesa i la insistència del comitè han donat resultat i la direcció ha desestimar l’ERO.\nLa negociació ha comptat amb set reunions en les quals la plantilla s’ha concentrat per mostrar el seu rebuig a la mesura plantejada per la direcció – unes 60 persones cada reunió- .\nDes del comitè d’empresa de Fábrica Ibérica de Altavoces i en especial els delegats de la UGT de Catalunya es vol recordar que aquesta victòria no hauria estat possible sense la unió de tots els treballadors i les treballadores, sense el seu recolzament ni sense la seva col•laboració.\nAquesta entrada ha estat publicada a Conflictes laborals amb els tags 2014, comité, desestimar, dones, ERO, Fábrica Ibérica de Altavoces, negociar, plantilla, reunió, victòria . Guarda a marcadors permalink.


Els regants impulsen la reparació completa de l'assut de Xerta | Diari de Tarragona\nEls regants impulsen la reparació completa de l'assut de Xerta\nLa prova pilot duta a terme en un deu per cent de la infraestructura ha permès arranjar les pèrdues existents i eliminar el perill de trencament en aquest tram\n30/01/2015 09:32 | Actualizado a 22/05/2017 23:54\nPanoràmica de l'assut de l'Ebre, entre Xerta i Tivenys. Foto: Joan Revillas\nL’assut del riu Ebre situat entre Xerta i Tivenys, infraestructura amb segles d’història a partir de la qual s’abasteixen els canals de la dreta i l’esquerra, presenta moltes fissures i pèrdues d’aigua per l’erosió del pas de l’aigua al llarg dels anys, amb un considerable risc de trencament a mig o llarg termini, en cas de riades importants.\nEls usuaris de l’assut, les comunitats de regants dels canals de l’esquerra i la dreta de l’Ebre i la Hidroelèctrica de l’Ebre, van dur a terme l’any passat una prova pilot d’arranjament en un deu per cent de la infraestructura, amb uns resultats molts positius.\nAixí, han començat ja a treballar per aconseguir l’arranjament complet de l’assut.\nEn una reunió duta a terme aquesta setmana, han acordat iniciar els tràmits per fer aquesta obra, per a la que necessiten el vistiplau del Ministeri d’Agricultura i Medi Ambient, la Confederació Hidrogràfica de l’Ebre (CHE) i la Generalitat.\nLa Confederació, titular de l’assut, va aportar ja la direcció tècnica de l’obra en la prova pilot, consistent en la injecció de formigó i resina als forats existents en un tram d’uns 30 metres dels 300 en total que té de llarg l’assut.\n«Per la seva banda, el Ministeri coneix ja el projecte i l’està estudiant», explica al Diari el president de la Comunitat de Regants del canal de la dreta de l’Ebre, Manel Masià.\nEls treballs previs han comportat una inversió de 100.000 euros per part dels regants i la hidroelèctrica, els quals preveuen buscar ara l’ajut econòmic de les diferents administracions per poder dur a terme l’obra, que no està del tot quantificada però que pot tenir un cost molt elevat.\n«És necessari actual al conjunt de l’assut i fer una reparació integral», comenta el president de la Comunitat de Regants-Sindicat Agrícola de l’Ebre, José Pedro Castells. «Ara hi ha molts de punts on passa més aigua per sota que per dalt, i es pot arribar a trencar l’assut. Hem d’actuar per evitar-ho», afegeix Masià.\nPer altra banda, les comunitats de regants del Delta han iniciat el procés de tancament dels canals (quan els camps d’arròs s’assequen), que dóna pas a la reparació d’infraestructures i obres de millora. La Comunitat de Regants fa uns dies que va iniciar el procés, avançat en aquest hemidelta pels treballs contra la plaga del caragol poma, mentre que al marge dret del Delta s’iniciarà avui mateix de forma progressiva, fins al diumenge 1 de febrer.\nEnguany, la Confederació Hidrogràfica de l’Ebre preveu una inversió de 2,6 milions d’euros (procedents del nou repartiment del cànon pel minitransvasament a Tarragona que cobren la CHE i la Generalitat) en obres de millora de les infraestructures de reg. Consistiran, concretament, en el revestiment pendent de la xarxa de reg «per evitar pèrdues i un millor aprofitament de l’aigua».\nEntre altres, es preveu modernitzar les séquies de Verges en una primera fase, la de Balaguer i Cenducats.\nA més, l’Agència Catalana de l’Aigua també preveu dur a terme obres pendents de millora a la xarxa del Delta la propera tardor.


La Simfònica del Vallès presenta la seva 26a temporada al Palau de la Música Catalana - Revista Musical Catalana\nDissabte que ve, 25 de setembre, comença la temporada 2021-22 del cicle Simfònics al Palau que protagonitza l’Orquestra Simfònica del Vallès (OSV), la vint-i-sisena consecutiva a l’escenari modernista. La temporada consta de quinze programes i inclou clàssics del repertori –Beethoven, Mozart, Txaikovski, Schubert, Verdi o Xostakóvitx–,compositors del segle XX–Gershwin o John Williams–, dues òperes en coproducció amb la Fundació Òpera a Catalunya i la consolidació de la relació amb Vespres d’Arnadí, que oferirà dos concerts.\nEn aquest primer concert, dirigit per Andrés Salado i que es podrà veure en directe a través de Palau Digital, l’OSV oferirà un programa eclèctic que inclou la Vuitena de Beethoven, l’obertura de Les noces de Fígaro de Mozart, el Concert per a violoncel núm. 1, en Do major de Haydn, amb la violoncel·lista Mariona Camats, i l’estrena absoluta de La victòria de la dona lluna de Ferran Cruixent, obra per a cor femení i orquestra encàrrec del Palau de la Música sobre textos de Jaume C. Pons Alorda (dins el programa Barcelona Creació Sonora), que estrenarà el Cor de Noies de l’Orfeó Català. L’obra de Cruixent combina música i cybersinging, o tècnica del cibercant, creada pel compositor el 2010 en la seva obra simfònica Cyborg.\nMarco Mezquida. ©Joan Abella\nUn dels plats forts de la temporada serà la presència del pianista menorquí Marco Mezquida amb el seu trio per interpretar la Rhapsody in blue de George Gershwin en clau de jazz; el programa, dirigit per Xavier Puig, també inclourà Slava! Una obertura política de Bernstein i la Simfonia núm. 5 de Xostakóvitx. D’altra banda, l’OSV portarà l’òpera al Palau amb les produccions de la Fundació Òpera Catalunya en versió de concert i semiescenificada El barber de Sevilla de Rossini i Rigoletto de Verdi, amb el repartiment al complet de la producció operística i totes dues dirigides per Daniel Gil de Tejada.\nEn el seu afany per oferir programes diferents combinant el marc simfònic amb altres expressions artístiques, l’orquestra presenta dues propostes que ja han assolit el reconeixement del públic: el concert de bandes sonores Tribut a John Williams, amb l’actor de doblatge Salvador Vidal i la direcció de Rubén Gimeno, que també dirigirà El trencanous de Txaikovski, on la música simfònica compartirà espai i emocions amb la narració de l’actor Luis Posada. També la performance en directe de Borja Sand Artist serà la proposta destinada al públic familiar d’aquesta temporada.\nNovament el Quartet Casalses posarà al capdavant de l’orquestra per un programa especialment ideat al voltant de Haydn i amb la participació com a solista d’Arnau Tomàs interpretant el Concert per a violoncel i instruments de vent del compositor austríac Friedrich Gulda. També es torna a apostar per Vespres d’Arnadí, tot cedint l’escenari a Dani Espasa i la seva formació en dues ocasions: amb els Concerts de Brandenburg núm. 1, 2 i 4 de Bach i un recital barroc amb la contralt Sonia Prina i el tenor Juan Sancho per oferir una selecció d’àries de Händel.\nBeethoven serà així mateix present durant la temporada en tres ocasions, les dues primeres amb el Concert per a violí, amb el violinista Nemanja Radulovic i direcció de Víctor Pablo Pérez; i el Triple concert per a violí, violoncel i piano amb Gordan Nikolić en la doble vessant de violí solista i direcció i les interpretacions de Celine Flamen (violoncel) i Elia Cecino (piano, guanyador del Concurs de Piano Ricard Viñes); tancarà aquest programa la Simfonia núm. 8 en Si menor, “Inacabada” de Schubert. La temporada es clourà el 4 de juny de 2022 amb la Novena de Beethoven, simfonia coral present als programes de l’OSV les darreres temporades, que comptarà amb la participació del Cor de Cambra del Palau de la Música Catalana, el Cor de Cambra de la Diputació de Girona i les veus solistes de Marga Cloquell, Anaïs Masllorens, Antoni Lliteres i Elías Arranz, dirigits per Edmon Colomer.\nUn dels noms destacats de la temporada és el compositor i pianista turc Fazil Say, convidat al Concert per a piano núm. 21 de Mozart i la seva obra Alla turca jazz. El concert, dirigit per Josep Gil, comptarà amb el Cor Mitjans de l’Orfeó Català i el Cor Infantil Palau Vincles, que estrenaran una obra de Marc Timón; i el programa el clourà la Simfonia núm. 3, “Escocesa” de Mendelssohn.\nPel que fa als concerts tradicionals, que aniran de gira pel territori, l’OSV oferirà el Festival de valsos i danses el 18 de desembre, dirigit pel titular de l’orquestra, Xavier Puig, i amb la participació de la soprano Isabella Gaudí; i el concert final de gira de Setmana Santa el 10 d’abril, amb el Requiem de Verdi, dirigit també per Xavier Puig i amb la participació de la soprano Maribel Ortega, la mezzosoprano Laura Vila, el tenor Albert Casals, el baix Felipe Bou i el Cor Amics de l’Òpera de Sabadell, el Cor de Cambra de l’Auditori Enric Granados de Lleida i el Cor Ciutat de Tarragona.\nEl cicle Simfònics al Palau és una coproducció de l’Orquestra Simfònica del Vallès, de la qual Xavier Puig és el director titular, i la Fundació Orfeó Català-Palau de la Música Catalana que reforça els valors que comparteixen ambdues entitats: esperit innovador en els formats, aposta pel talent local i diàleg amb altres disciplines artístiques. Tot i les dificultats derivades de la pandèmia, la temporada passada no es va cancel·lar cap dels concerts previstos durant l’aturada de l’activitat cultural; al cicle Simfònics al Palau, hi van assistir 10.625 persones, amb una ocupació mitjana de públic del 73%.\nImatge destacada: l’Orquestra Simfònica del Vallès al Palau de la Música Catalana. ©Paco Amate


Un vídeo mostra com un suposat míssil iranià abat el Boeing ucraïnès en ple vol\nEl Pentàgon diu que un míssil llançat per error per l'Iran va fer que l'avió s'estavellés\nCarlos Pérez Cruz / Ara\nEls serveis de rescat i emergències treballen a la zona on va caure l'avió ucraïnès AKBAR TAVAKOLI / AFP\nWashington / BarcelonaNew York Times\nMentre el govern de Teheran s'ha obert a investigar amb nord-americans les circumstàncies del sinistre, el vídeo aporta una nova pista que desmenteix la versió iraniana. Les imatges mostren que es va produir una explosió quan un míssil va topar contra l'aparell en ple vol, moment en què va deixar de transmetre el senyal a l'aeroport i finalment va esclatar i es va estavellar als afores de l'aeròdrom.\nLa filtració del vídeo arriba poc després que Donald Trump hagués alimentat dijous la teoria que l'accident de l'avió ucraïnès a Teheran no va ser en realitat un accident, sinó que "algú podria haver comès un error a l'altra banda", referint-se clarament a l'Iran. De fet, el president nord-americà ha descartat del tot la possibilitat que es produís un error mecànic en l'aparell. "No crec, personalment, que això s'hagi ni de discutir", ha sentenciat.\nEl primer ministre canadenc, Justin Trudeau, també ha assegurat que el seu govern té informació que l’avió va ser abatut per “un míssil iranià”. En total 176 persones van morir a l’incident, entre tripulació i passatgers, dels quals 63 eren canadencs. "Tenim informació d'intel·ligència procedent de múltiples fonts, inclosos els nostres aliats i els nostres propis serveis secrets. L'evidència indica que l'avió va ser derrocat per un míssil terra-aire iranià ", ha declarat Trudeau en una roda de premsa a Ottawa, tot i que també ha precisat que el suposat atac amb un un projectil no hauria sigut deliberat.\nPer la seva banda, les declaracions del president nord-americà han tingut lloc pocs minuts després que el setmanari Newsweek hagi publicat que eBoeing 737-800 de bandera ucraïnesaNewsweek\nMohamad Eslami, també ha insistit en la idea que es va produir una "fallada tècnica" a l'avió i ha qualificat de "falses" les altres hipòtesis. "Si els rumors fossin certs, l'avió hauria explotat a l'aire, però no va ser així, perquè es va incendiar a causa d'una fallada tècnica que va provocar que els sistemes de comunicació i control deixessin de funcionar", ha detallat.\nEl fet que l'avió fos abatut és una de les hipòtesis amb què també treballa l'administració d'Ucraïna. El secretari del Consell de Seguretat d’Ucraïna, Oleksiy Danilov, ha apuntat en un missatge a Facebook que, entre el ventall de possibilitats, es treballa amb una explosió a l'interior de la nau quan ja era en ple vol, però també amb el fet que un dron o un coet haguessin impactat contra l'aparell. Aquesta última hipòtesi està reforçada per les imatges no verificades que han aparegut a les xarxes socials, en què s'aprecien restes de fragments d'un míssil Tor-M1 als voltants d'on va caure la nau.\nEntre els investigadors ucraïnesos que s'han desplaçat fins a l'Iran per poder accedir al lloc on va estavellar-se l'aparell i examinar-ne les restes, hi ha diversos experts que ja van treballar en el sinistre del vol MH12 de Malaysia Airlines, que el 17 de juliol del 2014 va ser abatut per un coet de forces prorusses a l'est d'Ucraïna quan volava d'Amsterdam a Kuala Lumpur. En aquella ocasió tampoc no hi va haver cap supervivent entre els 298 ocupants.\nEl sinistre està provocant molts rumors i hipòtesis, fins i tot a Ucraïna. Tants que, mentre Danilov parlava d'un possible atac premeditat, el president, Volodímir Zelenski, demanava en una declaració televisada aturar les especulacions i les teories conspiratives fins que no hi hagi conclusions de la investigació oberta. En la memòria figura també el cas d'un avió comercial d'Iran Air que va ser abatut pels Estats Units el 3 de juliol del 1988: els seus 290 ocupants van morir. Washington va al·legar que s'havia tractat d'un error perquè havia confós l'aparell amb un F-14 de l'exèrcit iranià.\nPer contra, des de l'Iran s'ha apuntat des del principi a un error tècnic de l'aparell que els pilots no van detectar o no van tenir temps de comunicar a la torre de control abans de la caiguda fatal. Boeing està molt pendent de les conclusions de les causes de la caiguda de l'avió ucraïnès. La companyia nord-americana passa per un dels seus pitjors moments arran de la suspensió a tot el món dels vols del model 737 MAX, després que dos avions d'aquest model tinguessin un accident. Això va fer que el conseller delegat de l'empresa, Dennis Muilenburg, fos acomiadat fa tot just unes setmanes.\nIran ucraïna Pròxim Orient accident aeri


L'estiu amb salut, marxis fora o et quedis al Prat\nInici » Actualitat » Notícies » L'estiu amb salut, marxis fora o et quedis al Prat\nAmb les altes temperatures cal hidratar-se freqüentment, evitar l'exposició al sol i l'exercici intens durant les hores de més calor, sense oblidar les indicacions en el context de la COVID-19: higiene freqüent de mans, distància de seguretat i ús de mascareta\ndimarts, 23 juny, 2020 - 09:00\nFa uns dies parlàvem amb la doctora Sònia Martínez sobre les pautes a seguir per prendre el sol de manera saludable, i compartíem els recursos de l'ICO per sensibilitzar persones adultes i infants. En ple estiu, amb les temperatures altes que el caracteritzen, compartim un seguit de consells per gaudir de l'estiu de forma saludable.\nQuan fa calor, el cos perd líquid en forma de suor. Per això durant aquesta època és especialment important beure molta aigua, sobretot els infants i les persones grans. És recomanable avançar-se a la set en tot moment i proporcionar aigua a l'organisme abans que la demani. Vigila l'alimentació, opta per àpats lleugers, com ara amanides, fruites i verdures que ajuden a reposar les sals minerals que es perden per la suor. Mulla’t la cara, els canells i la nuca. Dutxa't sovint. Banya't al mar o a la piscina.\nUtilitza crema d'acord amb el tipus de pell que tinguis. Evita les hores de calor intens. Posa't gorra o barret i porta roba adequada que et protegeixi. Cal tenir especial cura amb els infants i les persones grans. Utilitza ulleres de sol amb filtre solar.\nAltres hàbits saludables\nL'estiu pot ser una bona època per incorporar hàbits de salut, vigila el menjar, cuina amb productes frescs principalment d'origen vegetal. Segueix les normes bàsiques d’higiene alimentària. Les elevades temperatures i el temps transcorregut entre que es prepara el menjar poden afavorir una intoxicació alimentària.\nMou-te, passeja per la platja o la muntanya.\nInforma’t bé de les característiques del país de destí i de les mesures que s’han de prendre per gaudir de l’experiència amb bona salut.Truca al 061 Salut Respon.\nRecorda't de preparar amb suficient antelació una petita farmaciola, que inclogui medicaments bàsics per tractar trastorns comuns.\nGaudir de l’estiu no vol dir caure en excessos. L'increment del temps de lleure i la proliferació de festes i celebracions no és excusa per beure alcohol o consumir drogues.\nEls dies de vacances són una bona oportunitat per desconnectar del mòbil, l’ordinador i la tauleta. Si fas teletreball, segueix un mínim de recomanacions perquè aquest estigui organitzat, en un ambient saludable. Evitant les jornades laborals interminables en constant connexió.\nAra més que mai, al Prat ens continuem cuidant\nMoltes persones han perdut la seva feina o estan en situació precària. Aquesta situació genera molta angoixa i estrés. Recordem que al web municipal elprat.cat/enscuidem hi ha un seguit de recursos als quals us podeu adreçar. També moltes persones per diferents raons passaran l'estiu al Prat, si és així feu una ullada en aquesta elprat.cat/enscuidemestiu on trobareu un munt de recursos a nivell local.\nLa Generalitat de Catalunya ha publicat en la seva web materials i recursos, en cas que voleu ampliar la informació


Regatta Questra II Blau comprar i ofertes a Trekkinn\nPrussian / Navy Prussian / Navy Prussian / Navy Prussian / Navy\nDescripció Regatta Questra II\nQuestra by Regatta és un pantaló universal fet de softshell, un material suau i lleugerament estret i ideal per a excursions al camp i a la ciutat. Els pantalons tenen molècules d’aigua que repel·len l’impregnació i el material també s’asseca ràpidament, gràcies al qual, fins i tot en mal temps, la nostra comoditat no patirà. Els genolls i la part inferior, és a dir, el lloc exposat a la xafada, han estat especialment reforçats amb material Ripstop. Tenim dues butxaques frontals i una de butxaques a la cuixa, totes amb cremallera. Les potes es descreuen a la part inferior per combinar-les amb calçat turístic alt o més ampli. Les insercions elàstiques es coseixen a la cintura i es fixa el conjunt amb cremallera i botó. Per destacar lleugerament sobre les cremalleres del rastre i algunes costures es van fer d'un color contrastat.\nMaterial Softshell flexible i impermeable\nRepulsor hidràulic DWR\nProtegiu-vos de vents forts\nGenolls i esquena reforçats amb material Ripstop\n2 butxaques frontals i cuixes amb cremalleres\nPantalons a la cintura amb cremallera i botó\nLes insercions de la cintura\nCames desbancades a la part inferior\nPortadors lliscants estès\nEstàs interessat en Regatta Questra II? Entra a la secció de muntanya i descobreix una gran varietat de Roba dona i accessoris que t’ajudaran a practicar esport amb el millor equipament. El nostre equip tècnic verifica que tots els productes de muntanya estan en perfectes condicions. No busquis més! La col•lecció de Roba dona està disponible amb varis colors i dissenys.\nCaracterístiques Regatta Questra II\nTecnologias Regatta Questra II\nRegatta Pentre Stretch Short\n$ 46.5 $29.99\n$ 50.96 $30.99